洪景盧以郡釀飲客于野處園賦詩見寄次韵
作者：王十朋
朝代：宋

paragraphs: 老境厭吏事，歸心遶丘園。
日月忽有夏，炎蒸變春溫。
芝堂孰新釀，誰共論文尊。
緬懷蓬山舊，情好素所敦。
殷勤十從事，往掃東坡軒。
深杯滑琉璃，不比田家盆。
醉吟到高處，舞月成清歡。
我獨坐空齋，靜對忘憂萱。
萱多憂未忘，香清思猶昏。
懷君不成寐，兩處一聲猿。